لاہور( آن لائن ) پنجاب اٹ کرونا ناجوڑ آتا کچ 78 مسنے، میوہسپتال اٹ درمان مروک آ 4 ناجوڑی جانجوڑ مرسا ءُ، پنجاب اٹ 384 بندغ نا ٹیسٹ ءِ کننگانے، وزیرجانجوڑی پنجاب ڈاکٹر یاسمین راشد پارینے کہ پنجاب اٹ ہندا منہ وخت اٹ ہرا بندغ آتا ٹیسٹ ءِ کننگانے اوفتے آن بروک آ پوسکن آ کیس آتے اوار کرسا کل ناجوڑ آتا کچ 78 مسنے۔ 80 درسد ناجوڑ پیناڈول کُننگ آن جوڑ مریرہ۔ ملتان اٹ ناجوڑ آتا پوسکن ءُ کیمپ اس جوڑ کننگانے، ہراڑے تفتان آن بروک آ ناجوڑ آتے تخنگک۔ اوڑے 1500 ناجوڑ آتے تخنگ نا گنجائش ارے۔ دا وخت اسکان ہرا زائر تیٹی کرونا وائرس پک مسنے اوفتے ٹی پک مروک آ بندغ آتے جتا کننگانے۔ ہرا بندغ آک سہی ءُ اوفتے ہم کرنٹائن اٹ 14 دے گدریفنگ المی ءِ۔ بروک آ وخت انا بابت پین آئسولیشن روم نا بست و بند کننگ انگ ءِ۔ بروک آ دے تیٹی زائر و طالبعلم آتون 5 ہزار بندغ پاکستان آ بننگ اٹی ءُ۔ او پارینے کہ دا ٹیسٹ انا بہا 7900 روپئی ءِ۔ پنجاب اٹ مون آ بروک آ کل کیس آک پیشن ملک انا سفر کرینو۔ پنجاب حکومت بالکل مفت ٹیسٹ کننگ اٹی ءِ۔ نن تینا کٹ آتے شوکت خانم ہسپتال ءِ تسونن۔ شوکت خانم ہسپتال مفت ٹیسٹ کننگ اٹی ءِ۔ پنجاب حکومت کرونا وائرس تون مون تننگ کن کل وسیلہ غاتیان کاریم ہلنگ اٹی ءِ۔
